open-index/open-wikipedia-markdown huggingface dataset:
गैलापागोस कछुआ

गैलापागोस द्वीपसमूह के सात द्वीपों पर पाया जाने वाला **गैलापागोस कछुआ** या **गैलापागोस विशाल कछुआ** (*Geochelone nigra*) विश्व का सबसे बड़ा कछुआ है। पूर्ण विकसित वयस्क कछुए का का भार 300 किलोग्राम (£ 661) और माप 1.2 मीटर (4 फीट) तक हो सकता है। यह लंबे समय तक जीवित रहते हैं और एक अनुमान के अनुसार जंगल में इनकी जीवन प्रत्याशा 100-150 साल तक होती है। सत्रहवीं सदी के बाद से मनुष्य द्वारा शिकार किए जाने और शिकारी और पालतू जानवरों को इन द्वीपों पर लाए जाने की वजह से इनकी आबादी में नाटकीय रूप से गिरावट दर्ज की गयी है। अब मूल बारह प्राजातियों में से केवल दस ही जंगल में बची हैं। हालाँकि, गैलापागोस राष्ट्रीय उद्यान और चार्ल्स डार्विन फाउंडेशन की स्थापना के बाद से इनके संरक्षण के प्रयासों में सफलता मिली है और सैकड़ों-बाल कछुओं को वापस उनके मातृद्वीपों पर छोड़ा गया है। यह गैलापागोस द्वीप समूह के सबसे प्रतीकात्मक जीव हैं।

## गैलापागोस कछुआ

File:Gigantic Turtle on the Island of Santa Cruz in the Galapagos.JPG|
File:Side angle shot of a gigantic galapagos turtle on the island of santa cruz.JPG|
File:A gigantic galapagos tortuga on the island of santa cruz.JPG|
File:Gigantic galapagos turtle on the island of santa cruz.JPG|
File:Galápagos tortoise - Chelonoidis nigra on the Santa Cruz Island - Galapagos.jpeg|
File:The Galápagos tortoise or Galápagos giant tortoise (Chelonoidis nigra) - Santa Cruz Island.jpeg|



## सन्दर्भ

श्रेणी:गैलापागोस द्वीप
यूनानी चिकित्सा पद्धति

**यूनानी चिकित्सा पद्धति** को केवल **यूनानी** या **हिकमत** के नाम से भी पुकारा जाता है। इसे " यूनानी-तिब " या केवल " यूनानी " के नाम से भी जाना जाता है। यूनानी तिब में यूनानी शब्द मूलत: " लोनियन " का अरबी रूपांतरण है जिसका अर्थ ग्रीक या यूनान है। भारत में सौ से अधिक यूनानी चिकित्सा विश्वविद्यालयों में यूनानी चिकित्सा पद्धति सिखाया जाता है। यह प्राचीन भारतीय चिकित्सा पद्धति आयुर्वेद के करीब है। इसे भारत में भी वैकल्पिक चिकित्सा माना गया है। यूनानी चिकित्सा छद्म वैज्ञानिक है।

## इतिहास

460 -377 ईसा पूर्व में यूनानी चिकित्सा विधि का पता चलता है। बुकरात (अंग्रेजी में हिप्पोक्रेट) नामक दार्शनिक को यूनानी चिकित्सा विधि का जन्मदाता माना जाता है। बुकरात को बाबा-ए-तिब यानी चिकित्या के पूर्वज भी माना जाता है। हिप्पोक्रेट ने मिश्र और मेसोपोटामिया यानी वर्तमान ईराक, शाम और तुर्की के दजला-फुरात नदियों के मघ्य की सभ्यता, संस्कृति और चिकित्सा पद्धति को नजदीक से देखा। उस समय की चिकित्सा व्यवस्था को पुन: जीवित करने का प्रयास किया। इनके बाद 129 से 200 ई. में हकीम जालीनूस का जमाना आया। इन्हें अंग्रेजी में गेलन के नाम से भी जाना गया। हकीम जालीनूस ने प्राचीन यूनानी दर्शन और दवाईयों को पारदर्शिता से पहचान और परिचय दिया। हकीम जालीनूस के बाद जाबिर-इब-हयात और हकीम-इब-सीना का भी जिक्र आता है।

## आधुनिक भारत में यूनानी चिकित्सा का इतिहास
भारत में यूनानी चिकित्सा पद्धति की शुरूआत 10 वी शताब्दी से मानी जाती हैं किंतु भारत में यूनानी चिकित्सा (Unani) पद्धति को पुनर्जीवित कर आधुनिक रूप देनें का श्रेय **हकीम अजमल खान** को जाता हैैं । हकीम अजमल खान के प्रयासो से ही दिल्ली में यूनानी चिकित्सा में पढा़ई हेतू "तिब्बतिया कालेज" की स्थापना हुई ।

हकीम अजमल खान के प्रयासो को मान्यता देते हुये भारत सरकार ने उनके जन्मदिवस 11 फरवरी को 'राष्ट्रीय यूनानी दिवस'के रूप में मनाने का निर्णय लिया गया जिसकी शुरूआत सन् 2016 से हुई थी ।https://www.healthylifestylehome.com/2021/02/unani.html

## चिकित्सा पद्धति
यूनानी चिकित्सा पद्धति भारतीय चिकित्सा विधि का ही एक रूप है। दम (खून), बलगम (कफ), पीला पित्त (सफ़रा) और काला पित्त (सौदा) प्रधानता के आधार पर रोग के लक्षणों का पता किया जाता है। भारतीय चिकित्सा दर्शन के करीब माना जाता है। मानव शरीर में आग, जल, पृथ्वी और वायु प्रधानता का मानव शरीर पर प्रभाव ही मूल रोग लक्षण और निदान देखा गया है। यूनानी चिकित्सा के अनुयायियों के अनुसार इन तत्वों के विभिन्न तरल पदार्थ में और उनके शेष राशि की उपस्थिति से स्वास्थ्य के असंतुलन का सुराग लगता है। इन पदार्थो का प्रत्येक आदमी में अनूठा मिश्रण उसके स्वभाव और रक्त की विशेषता तय करता है। कफ की प्रधानता वाला व्यक्ति ठंडे स्वभाव का होता है। पित्त पीला या चिड़चिड़ा और विषादपूर्ण पित्त काला बनाता है।

## इन्हें भी देखें
* यूनानी चिकित्सा विज्ञान
* हकीम सय्यद ज़िल्लुर रहमान
* केंद्रीय युनानी चिकित्सा अनुसंधान संस्थान, हैदराबाद

## बाहरी कड़ियाँ
* American Institute of Unani Medicine
* Hakim Syed Zillur Rahman Library, Directory of History of Medicine Collection
* इब्न सीना अकैडमी ऑफ़ मेडीएवल मेडिसिन एंड साइंसेस

आधुनिक भारत में यूनानी चिकित्सा पद्धति का https://www.healthylifestylehome.com/2021/02/unani.html
श्रेणी:चिकित्सा
श्रेणी:छद्म विज्ञान
एसिडिटी (रोग)

thumb|350px| गैस्ट्रोइसोफेजियल रिफलक्स डिजीज

**एसिडिटी** को चिकित्सकीय भाषा में **गैस्ट्रोइसोफेजियल रिफलक्स डिजीज** (GERD) के नाम से जाना जाता है। आयुर्वेद में इसे 'अम्ल पित्त' कहते हैं। आमाशय के भित्ति में उपस्थित जठर ग्रंथियों के द्वारा जठराम्ल (हाइड्रोक्लोरिक अम्ल) का स्राव किया जाता है पाचन के लिए आवश्यक है।

## कारण
आधुनिक विज्ञान के अनुसार आमाशय में पाचन क्रिया के लिए हाइड्रोक्लोरिक अम्ल तथा पेप्सिन का स्रवण होता है। सामान्य तौर पर यह अम्ल तथा पेप्सिन आमाशय में ही रहता है तथा भोजन नली के सम्पर्क में नहीं आता है। आमाशय तथा भोजन नली के जोड पर विशेष प्रकार की मांसपेशियां होती है जो अपनी संकुचनशीलता से आमाशय एवं आहार नली का रास्ता बंद रखती है तथा कुछ खाते-पीते ही खुलती है। जब इनमें कोई विकृति आ जाती है तो कई बार अपने आप खुल जाती है और एसिड तथा पेप्सिन भोजन नली में आ जाता है। जब ऐसा बार-बार होता है तो आहार नली में सूजन तथा घाव हो जाते हैं।

## लक्षण
एसिडिटी का प्रमुख लक्षण है रोगी के सीने या छाती में जलन। अनेक बार एसिडिटी की वजह से सीने में दर्द भी रहता है, मुंह में खट्टा पानी आता है। जब यह तकलीफ बार-बार होती है तो गंभीर समस्या का रूप धारण कर लेती है। एसिडिटी के कारण कई बार रोगी ऐसा महसूस करता है जैसे भोजन उसके गले में आ रहा है या कई बार डकार के साथ खाना मुँह में आ जाता है। रात्रि में सोते समय इस तरह की शिकायत ज्यादा होती है। कई बार एसिड भोजन नली से सांस की नली में भी पहुंच जाता है, जिससे मरीज को दमा या खांसी की तकलीफ भी हो सकती है। कभी-कभी मुंह में खट्टे पानी के साथ खून भी आ सकता है।

## जटिलताएँ
दोनों प्रकार के अल्सर की तीव्रता बढने पर रोगी को खून की उल्टियां हो सकती है। लम्बे समय तक अल्सर रहने से आमाशय में जाने वाला रास्ता सिकुड जाता है जिससे रोगी को तीव्र वमन होते है। कभी अल्सर फूट भी सकता है जिससे पूरे पेट में संक्रमण हो जाता है तथा पेट में तेज दर्द रहता है। लम्बे समय तक अल्सर रहने से केंसर होने का खतरा हो सकता है। इसके साथ ही आयुर्वेदिक नुस्खे से भी **एसिडिटी का इलाज** किया जा सकता हैं।

## निदान (डायग्नोसिस)
इस रोग में बेरियम एक्स-रे, एण्डोस्कोपी, सोनोग्राफी के जरिये रोग की जटिलता का पता लगाकर उपचार शुरू किया जा सकता है। साथ ही एसिडिटी के तत्काल समाधान के रूप में क्षार युक्त पदार्थों का सीमित सेवन भी लाभकारी रहता है

## सन्दर्भ

## इन्हें भी देखें
*अम्ल
*जठराम्ल

## बाहरी कड़ियाँ
* GERD patient information page at NIH
* Overview of acid peptic disorders from the Cleveland Clinic.

श्रेणी:रोग
तरल यांत्रिकी

**तरल यांत्रिकी** (अंग्रेज़ी: Fluid Mechanics) तरल पदार्थो के स्वभाव एवं गति के सिद्धान्तों को समझाने वाली यांत्रिकी की एक शाखा है। तरल, द्रव या गैस हो सकते हैं और उनमें सीमित मात्रा में ठोस के मिले या घुले रहने पर भी इन सिद्धांतों का प्रयोग किया जा सकता है। तरल पदार्थ भी न्यूटन के गति नियमों का अनुसरण करते हैं, पर आकार आसानी से बदल जाने के स्वभाव के कारण इनके गति नियमों को विशेष रूप दिया जाता है। नेवियर-स्टोक्स समीकरण तरल यांत्रिकी के समीकरणों का सबसे विस्तृत रूप है। तरल यांत्रिकी वायव्य, यांत्रिकी, सिविल तथा रासायनिक यंताओं द्वारा मुख्य रूप से प्रयुक्त होता है। 

जटिल तरल गतिक प्रश्नों के हल के लिए संगणित तरल यांत्रिकी का प्रयोग किया जाता है।

तरल यांत्रिकी गणित की वह शाखा है, जिसमें (स्थिर अथवा प्रवहयुक्त) तरलों के व्यवहार का अध्ययन होता है। यदि तरल गतिहीन है तो इस अध्ययन को द्रवस्थिति विज्ञान (Hydrostatics) कहते हैं और यदि तरल गतियुक्त है तो उसे [तरल गतिकी/ द्रवगति विज्ञान) (Hydrodynamics) कहते हैं। दोनों उपशाखाओं में मान लिया जाता है कि द्रव सतत पदार्थ है और [विसरण तथा पृष्ठतनाव उपेक्षणीय हैं। द्रवगति विज्ञान में सामान्यतः द्रव का घनत्व अचर मान लिया जाता है, किंतु जब विपुल द्रवपुंज की अथवा अत्यत द्रुतगामी द्रव की बात हो तो घनत्व की यह मान्यता अनौपचारिक हो जाती है। 

पहले तरल-यांत्रिकी के अंतर्गत गैस-पुंज की भी संतुलनावस्था अथवा उसकी गति का अध्ययन होता था, किंतु अब यह वायुगतिविज्ञान (एरोडायनेमिक्स) नाम से अलग विषय की बन गया है। 
thumb|center|600px|तरल यांत्रिकी के विविध उपयोग

## इन्हें भी देखें
* तरल गतिकी
* द्रवस्थैतिकी

श्रेणी:भौतिकी
श्रेणी:तरल यांत्रिकी
श्रेणी:यान्त्रिकी
वनेडियम

**वनेडियम** एक रासायनिक तत्व है। यह एक सख़्त, श्वेत-चाँदी रंग की, तन्य व आघातवर्धक धातु है। प्रकृति में वनेडियम केवल अन्य तत्वों के साथ बने यौगिकों के रूप में ही मिलता है लेकिन, अगर इसे शुद्ध किया जाए तो इसके ऊपर एक पतली ओक्साइड की परत बन जाती है जिस से अंदर की धातु सुरक्षित रहती है। रासायनिक रूप से यह संक्रमण धातु समूह का सदस्य है। विश्व का ९७% वनेडियम तीन देशों - चीन, रूस और दक्षिण अफ़्रीका - में खनिजों से निकाला जाता है और इसका दुनिया-भर का वार्षिक उत्पादन लगभग ८०,००० टन है। इसे इस्पात में मिलाने से इस्पात अधिक कठोर बन जाता है, जिस कारणवश इसे औज़ार बनाने के लिये बहुत प्रयोग किया जाता है।

## चित्र

Image:Vanadium 1.jpg
Image:Vanadium-oxidiert.JPG


## इन्हें भी देखें
* संक्रमण धातु

## सन्दर्भ


श्रेणी:वनेडियम
श्रेणी:रासायनिक तत्व
श्रेणी:संक्रमण धातु
श्रेणी:आहारीय खनिज
लोरी

**लोरी** (lullabi) एक प्रकार का शान्ति प्रदान करने वाला गाना है जो प्राय: बच्चों को सुलाने के लिये माताओं द्वारा गाया जाता है।

सुत जबे सुत जबे लल्ला रे सुत जबे न

एसे मजा के रे बेटा मोर पलना मा सुत जबे

सपना के रानी रे बेटा मोर निदिया में आही न

मुन्ना राजा बर भैया रे पलना सजाही न

चंदा के पलना रे भैया मोर रेशम के डोरी न

टिमटिम चमके रे बेटा मोर सुकवा चंदैनी न

गजरा गुंथाये रे लल्ला मोर चम्पा चमेली न

पलना झुलाही रे बेटा मोर सखी अऊ सहेली न

ऐसे के बेरिया म भैया मोर रानी जब आही न

लोरी सुना के रे बेटा मोर तोला सुताही न

## बाहरी कड़ियाँ

* एक हिन्दी लोरी
* लल्ला लल्ला लोरी दूध की कटोरी
* Languages from the Cradle A European Union, government funded, education project to collect lullabies (in their native language) from across Europe - includes samples in 7 languages.
* Lullabies in traditional music from the county of Nice, France.
* LucyTuned Lullabies (from around the world) - specially-tuned, traditional.
* Easybyte - free easy piano arrangement of "Wiegenlied / Brahms Lullaby" plus midi sound file.
* RowyNet - free advanced piano paraphrase of "Wiegenlied / Brahms Lullaby".
* Lullabies From the Axis of Evil (from CDRoots.com)
* Hazaragi Lullaby Afghanistan - Online Video
* Lullaby Sonnets
* "Berceuse," lullaby  by Jared Carter.

श्रेणी:संस्कृति
श्रेणी:संगीत
अनाक्सी श्वसन

अनाक्सीय श्वसन मेंआक्सीजन की आवश्यकता नहीं पड़ती है तथा यह आक्सीजन की अनुपस्थिति में होता है। इस क्रिया में भोजन का अपूर्ण आक्सीकरण होता है। जन्तुओं में इस क्रिया के फलस्वरूपकार्बन डाई-आक्साइड तथा लैक्टिक अम्ल का निर्माण होता है तथा पौधों में कार्बन डाई-आक्साइड तथा इथाइल अल्कोहल बनता है एवं बहुत कम मात्रा में ऊर्जा मुक्त होती है। इस प्रकार का श्वसन कुछ निम्न श्रेणी के पौधों, यीस्ट, जीवाणु, एवं अन्तः परजीवी जन्तुओं जैसे गोलकृमि, फीताकृमि,[१४] मोनोसिस्टिस इत्यादि में होता है। कुछ विशेष परिस्थितियों में उच्च श्रेणी के जन्तुओं, पौधों के ऊतकों, बीजों, रसदार फलों आदि में भी आक्सीजन की अनुपस्थिति में होता है। मनुष्यों या उच्च श्रेणी के जीवों की माँसपेशीयों के थकने की अवस्था में यह श्वसन होता है। जिन जीव धारियों में यह श्वसन होता है उसेएनएरोब्स कहते हैं।

श्रेणी:श्वसन
संरक्षित जैवमंडल

thumb|center|700px|2007 में संरक्षित जैवमंडलों का विश्व नेटवर्क को दर्शाता मानचित्र।

**संरक्षित जैवमंडल** या **आरक्षित जैवमंडल** या **बायोस्फेयर रिज़र्व**, यूनेस्को द्वारा अपने कार्यक्रम मैन एंड द बाओस्फेयर (मानव और जैवमंडल) (MAB) के अंतर्गत दिया जाने वाला एक अंतरराष्ट्रीय संरक्षण क्षेत्र के उपनाम है। संरक्षित जैवमंडलों का विश्व नेटवर्क, विश्व के 107 देशों के सभी 533 संरक्षित जैवमंडलों का एक संग्रह है (मई, 2009 तक)।संरक्षित जैवमंडल के रूप में मान्यता प्राप्त स्थल, किसी अंतरराष्ट्रीय समझौते का विषय नहीं है बस इनके लिए एक समान मानदंडों का पालन करना होता है। यह उस देश के संप्रभु अधिकार क्षेत्र के अंतर्गत आते हैं जहाँ पर यह स्थित हैं, हालांकि, यह विचारों और अनुभवों को क्षेत्रीय और अंतरराष्ट्रीय स्तर पर संरक्षित जैवमंडलों का विश्व नेटवर्क के अंतर्गत साझा करते हैं। 

संरक्षित जैवमंडलों का विश्व नेटवर्क के वैधानिक ढाँचे के अनुसार जैवमंडलों का निर्माण उद्देश्य “मानव और जैवमंडल के बीच एक संतुलित संबंध का प्रदर्शन करना और इसे बढ़ावा देना है”। अनुच्छेद 4 के अंतर्गत, किसी भी संरक्षित जैवमंडल के अंतर्गत सभी उपस्थित पारिस्थितिक तंत्रों का समावेश होना चाहिए यानि इसे तटीय, पार्थिव (पृथ्वी से संबंधित) या समुद्री पारिस्थितिक तंत्रों के संयोजन से मिलकर बना होना चाहिए। 

उपयुक्त अंचलों के निर्माण और प्रबंधन के माध्यम से, इन पारिस्थितिक तंत्रों के संरक्षण और उनमें जैव विविधता को बनाए रखा जा सकता है। 

संरक्षित जैवमंडल के डिजाइन के अनुसार किसी भी जैवमंडल को तीन क्षेत्रों मे विभाजित होना चाहिए जिनमे पहला है एक कानूनी रूप से सुरक्षित प्रमुख क्षेत्र, दूसरा एक बफर क्षेत्र जहां गैर संरक्षण गतिविधियाँ निषिद्ध हों और तीसरा एक संक्रमण क्षेत्र जहां स्वीकृत प्रथाओं की सीमित अनुमति दी गयी हो। यह स्थानीय समुदायों के लाभों को ध्यान मे रख कर किया जाता है ताकि यह समुदाय प्राकृतिक संसाधनों का उपयोग स्थाई रूप से (एक लंबे समय तक) कर सकें। इस प्रयास के लिए प्रासंगिक अनुसंधान, निगरानी, शिक्षा और प्रशिक्षण की आवश्यकता होती है। 

उपरोक्त सुझाई सभी बातों पर अमल कर जैव विविधता समझौते की कार्यसूची 21 (एजेंडा 21) को लागू किया जाता है।

## इन्हें भी देखें
* भारत के संरक्षित जैवमंडल

## सन्दर्भ
 

श्रेणी:संरक्षित क्षेत्र
*
प्रत्यागामी इंजन

[thumbnail|right|'''अन्तर्दहन पिस्टन इंजन''' <br />किसी चार स्ट्रोक वाले सामान्य अन्तर्दहन पिस्टन इंजन के मुख्य अवयव -<br />
'''E''' - वहिर्द्वार कैमशाफ्ट (Exhaust camshaft)<br />
'''I''' - प्रवेशद्वार कैमशाफ्ट (Intake camshaft)<br />
'''S''' - [स्पार्क प्लग
**V** - वाल्व
**P** - पिस्टन
**R** - योजक छड़ (Connecting rod)
**C** - क्रैंकशाफ्ट (Crankshaft)
**W** - शीतलक (जल) के प्रवाह के लिये जैकेट]]

**प्रत्यागामी इंजन** (reciprocating engine) को * पिस्टन इंजन * भी कहा जाता है। प्रत्यागामी इंजन में एक या अधिक पिस्टन होते हैं जो प्रत्यागामी गति (reciprocating motion) करते हैं और इस प्रकार दाब का समुचित ढ़ंग से गति में परिवर्तन करते हैं। पिस्टन की यह प्रत्यागामी गति अन्तत: क्रैंक एवं क्रैंक-शाफ्ट की सहायता से घूर्णन गति में बदल दी जाती है। प्रत्यागामी इंजन, वाह्य दहन इंजन तथा अन्तर्दहन इंजन दोनो में प्रयुक्त होता है। 

## बाहरी कड़ियाँ
* HowStuffWorks: How Car Engines Work
* Reciprocating Engines at Infoplease
* Piston Engines US Centennial of Flight Commission

श्रेणी:यांत्रिक प्रौद्योगिकी
श्रेणी:यान्त्रिकी
उन्नाव सूर्य मंदिर

**उन्नाव के सूर्य मंदिर** का नाम **बह्यन्य देव मन्दिर** है। यह मध्य प्रदेश के उन्नाव में स्थित है।यह मन्दिर गुर्जर कुषांण वंशीय महाराजा धिराज श्रीमान कनिष्क के समय का है यह मन्दिरऔर मुल्तान का सूर्य मन्दिर ऐक ही समय के हैं। इस मन्दिर को आज समय 2000 बर्ष सै ज्यादा हो चुका है। 
इस मन्दिर में भगवान सूर्य की पत्थर की मूर्ति है जो एक ईंट से बने चबूतरे पर स्थित है जिस पर काले धातु की परत चढी हुई है। साथ –ही-साथ २१ कलाओं का प्रतिनिधित्व करने वाले सूर्य के २१ त्रिभुजाकार प्रतीक मंदिर पर अवलंबित है।

श्रेणी:सूर्य मंदिर
कलकत्ता मेडिकल कॉलेज

**कोलकाता मेडिकल कॉलेज** (**कलकत्ता मेडिकल कॉलेज**) की स्थापना १८३५ में **मेडिकल कॉलेज, बंगाल** के रूप में कोलकाता में हुई थी। यह एशिया में यूरोपियाई चिकित्सा का दूसरा महाविद्यालय था।

## सन्दर्भ

## बाहरी कड़ियाँ
* The Official Site of Medical College Kolkata
* Medical College Ex-Students' Association (MCESA)
* WB Joint Entrance Exam Official site
* Notice of All-India post graduate medical entrance appears here

## पुस्तक संदर्भ
* Calcutta Medical College, The Centenary of the Medical College, Bengal, 1835-1934. Calcutta, 1935;
* Poonam Bala, Imperialism and Medicine in Bengal: A Socio-Historical Perspective, नई दिल्ली, 1991;
* SN Sen, Scientific and Technical Education in India 1781-1900, भारतn National Science Academy, 1991;
* David Arnold, Colonizing the Body: State Medicine and Epidemic Disease in Nineteenth Century India, Delhi, 1993.

श्रेणी:पश्चिम बंगाल के महाविद्यालय
श्रेणी:कोलकाता मेडिकल कालिज
श्रेणी:कोलकाता में शिक्षा
श्रेणी:कोलकाता में अस्पताल
श्रेणी:पश्चिम बंगाल में शिक्षा
श्रेणी:पश्चिम बंगाल के शिक्षण संस्थान
श्रेणी:भारत में चिकित्सा महाविद्यालय
श्रेणी:कोलकाता वीश्वविद्यालय
श्रेणी:कोलकाता की इमारतें
श्रेणी:भारत के मेडिकल कॉलेज
श्रेणी:कोलकाता के कॉलेज
श्रेणी:भारत के कॉलेज
श्रेणी:एशिया के कॉलेज
समाचार

**समाचार** नवीनतम घटनाओं और समसामयिक विषयों पर अद्यतन सूचनाओं को कहते हैं, जिन्हें मुद्रण, प्रसारण, अंतर्जाल या अन्य माध्यमों की सहायता से आम लोगों यानी, पाठकों, दर्शकों और श्रोताओं तक पहुंचाया जाता है। समाचार अंग्रेजी शब्द न्यूज का हिंदी रूपांतरण है।
एक अन्य परिभाषा के अनुसार, समाचार वह समसामयिक सूचना है, जिसमे जन रूचि जुड़ी हो तथा लोग उसे जानने के लिए उत्सुक हो. बिना जनरुचि के कोई सूचना समाचार नहीं हो सकती है। समाचार में भी कई प्रकार होते हे जैसे पर्यावरण समाचार, राजनीति समाचार, खेल समाचार, क्षेत्रीय समाचार, राज्य समाचार, राष्ट्र समाचार इत्यादि।

### शब्दार्थ
समाचार शब्द सम+आचरण का सम्मिलत रूप है। समाचारों में निष्पक्षता पर जोर दिया जाता है। अर्थात् सभी के प्रति समान आचरण बरतते हुए (स्वयं निष्पक्ष रहते हुए समाचार दिया जाता है)

श्रेणी:समाचार
## बाहरी कड़ियाँ
उलार्क सूर्य मंदिर

**उलार्क सूर्य मंदिर** अब **उलार** नाम से जाना जाता है। कहते हैं कि भगवान कृष्ण के वंशज साम्ब को कुष्ठ व्याधि हुई जिससे मुक्ति के लिये साम्ब ने देश के १२ जगहों पर भव्य सूर्य मन्दिर बनवाए थे और भगवान सूर्य की आराधना की थी। ऐसा कहा जाता है तब साम्ब को कुष्ठ से मुक्ति मिली थी। उन्ही १२ मन्दिरो में उलार एक है। अन्य सूर्य मंदिरो में देवार्क, लोलार्क, पूण्यार्क, औंगार्क, कोणार्क, चाणार्क आदि शामिल है। यहाँ की मूर्तियाँ पालकालीन है जो काले पत्थर (ब्लैक स्टोन) से निर्मित हैं। बताते हैं कि मुगलकाल में विदेशी आक्रमणकारियों ने देश के कई प्रमुख मंदिरो के साथ उलार मन्दिर को भी काफी क्षति पहुँचाई थी। बाद में भरतपुर नरेश के वंशजो द्वारा इस पौराणिक मन्दिरो के जीर्णोद्धार की बात कही जाती है। बताते हैं कि संत अलबेला बाबा करीब १८५२-१८५४ के बीच उलार्क आए और जनसहयोग से मंदिर का जीर्णोद्धार कराया। खुदाई के दौरान यहाँ शिव, पार्वती, गणेश आदि देवताओं की दर्जनो विखंडित पालकालीन दुर्लभ मूर्तियाँ मिलीं। उलार मंदिर में नेटुआ (एक विशेष जाति) नचाने की प्रथा अब भी कायम है जो इसकी खासियत है। इस प्रथा का जिन महिलाओ को पता है वे अपने आँचल को जमीन पर बिछा देती है जिसपर नेटुआ नाचते हुए बाजा बजाता है। माना जाता है कि सूर्य देवता इससे प्रसन्न होते हैं। यहाँ छठ के अतिरिक्त रविवार को भी दूर-दूर से अनेक श्रद्धालु महिलायें खासतौर पर पूजा-अर्चना के लिये जुटती है। साथ ही साथ यहाँ भव्य मेला भी लगता है। यह बिहार के पटना जिला में पटना से ५० किलोमीटर दक्षिण में पालीगंज के पास उलार में स्थित है।
 

श्रेणी:सूर्य मंदिर
रनकपुर सूर्य मंदिर

Prinsu pandey
----

## प्रिंसु पांडेय
**प्रिंसु पांडेय** का जन्म 10 नवंबर 1996 को छत्तीसगढ़ के बैकुंठपुर जिले के नगर पंचायत पटना में हुआ। एक छोटे से शहर में जन्मे और पले-बढ़े प्रिंसु बचपन से ही समाज की समस्याओं के प्रति सजग थे। शिक्षा पूरी करने के बाद उन्होंने अपने गाँव और जिले के विकास में सक्रिय भूमिका निभाने का निर्णय लिया।

### शिक्षा
प्रिंसु ने विज्ञान में स्नातक (B.Sc.) की डिग्री प्राप्त की है। इसके साथ ही उन्होंने तकनीकी क्षेत्र में ITI इलेक्ट्रिशियन की डिप्लोमा हासिल की और मीडिया एवं मास कम्युनिकेशन का भी प्रशिक्षण लिया। इस विविध शिक्षा ने उन्हें न केवल तकनीकी बल्कि सामाजिक क्षेत्रों में भी बेहतर समझ और योगदान करने में मदद की।

### करियर और पत्रकारिता
प्रिंसु पांडेय ने पत्रकारिता के क्षेत्र में कदम रखा और वर्तमान में वे **स्वरांजली न्यूज** अखबार के संपादक एवं डायरेक्टर हैं। उन्होंने स्थानीय और सामाजिक मुद्दों को उजागर करने के लिए अपनी पत्रकारिता को समर्पित किया है। उनके लेखन और रिपोर्टिंग ने कई बार सरकारी अधिकारियों और आम जनता के बीच पुल का काम किया है।

### सामाजिक कार्य और RTI एक्टिविज्म
प्रिंसु एक सक्रिय RTI (सूचना के अधिकार) कार्यकर्ता भी हैं। वे सरकारी पारदर्शिता और जवाबदेही बढ़ाने के लिए विभिन्न मामलों में RTI का इस्तेमाल करते हैं। उनका मानना है कि जनता को अधिकारों के प्रति जागरूक करना और भ्रष्टाचार को रोकना समाज के विकास के लिए अत्यंत आवश्यक है।

### नशा मुक्ति के लिए प्रयास
समाज सेवा के क्षेत्र में प्रिंसु पांडेय नशा मुक्ति अभियान के भी सशक्त समर्थक हैं। वे युवाओं को नशे के दुष्प्रभावों के प्रति जागरूक करते हैं और उन्हें स्वस्थ, सफल और सकारात्मक जीवन जीने के लिए प्रेरित करते हैं। उनका यह मानना है कि नशा किसी भी व्यक्ति और उसके परिवार के लिए विनाशकारी होता है, और इससे बचना ही असली जीत है। प्रिंसु अपने कार्यक्रमों और लेखों के माध्यम से नशा मुक्ति को एक सामाजिक आंदोलन बनाना चाहते हैं।

### व्यक्तिगत जीवन
28 वर्ष की उम्र में प्रिंसु पांडेय ने अपने छोटे से शहर से बड़े सपने लेकर समाज में एक सकारात्मक बदलाव लाने का काम शुरू कर दिया है। वे हमेशा अपने परिवार, दोस्तों और समुदाय के लिए प्रेरणा का स्रोत बने हुए हैं।

श्रेणी:Prinsu pandey
सूर्य पहर मंदिर

**सूर्य पहर मंदिर** असम में गुवाहाटी के समीप गोवालपारा नामक स्थान पर सूर्य पहर नाम के पर्वत पर यह सूर्य मंदिर स्थित है। भगवान सूर्य के अलावा इस मन्दिर मे नौ शिवलिंग भी है।

श्रेणी:सूर्य मंदिर
दक्षिणार्क सूर्य मंदिर

**दक्षिणार्क या दक्षिणारका सूर्य मंदिर** मन्दिर बिहार के गया जिले मे स्थित है। सावित्री देवी को समर्पित इस मंदिर मे कई देवियों की प्रतिमाएँ भी स्थापित है। इस मंदिर का निर्माण मौर्य कालीन राजा चन्द्रगुप्त मौर्य के जन्म से भी पहले हुआ था।

श्रेणी:सूर्य मंदिर
औंगारी सूर्य मंदिर

**औंगारी सूर्य मन्दिर** का निर्माण तीसरी शताब्दी ईसा पूर्व में करवाया गया था। यह मन्दिर बिहार के नालन्दा जिले के औंगारी नामक स्थान पर स्थित है। एक प्रसिद्ध तालाब के तट पर स्थित यह सूर्य मन्दिर बिहार की कला एवं संस्कृति का परिचायक है। इस मन्दिर की खास विशेषता यह है कि यहाँ मनौती पूर्ण होने की आशा मे श्रद्धालु विशेष मुद्रा में भगवान सूर्य को अर्ध्य देते हैं।           यह बिहार राज्य के नालंदा जिले के एकंगरसराय प्रखंड में स्थित है। यहाँ बिहारशरीफ ( नालंदा जिले का मुख्यालय) से ३० कि०मी० सड़क मार्ग द्वारा तथा एकंगरसराय से ०५ किमी सड़क मार्ग द्वारा जाया जा सकता है। इस मंदिर की गर्भ गृह पश्चिममुखी है,जो देश के अन्य सूर्य मंदिरों से इसे विशिष्ट बनाता है।         

श्रेणी:सूर्य मंदिर
बेलार्क सूर्य मंदिर

**बेलाउर सूर्य मंदिर** बिहार के भोजपुर जिले के बेलाउर गाँव के पश्चिमी एवं दक्षिणी छोर पर अवस्थित एक प्राचीन सूर्य मन्दिर है। इसका निर्माण राजा सूबा ने करवाया था। बाद मे बेलाउर गाँव में कुल ५२ पोखरा (तालाब) का निर्माण कराने वाले राजा सूबा को 'राजा बावन सूब' के नाम से पुकारा जाने लगा। राजा द्वारा बनवाए ५२ पोखरों मे एक पोखर के मध्य में यह सूर्य मन्दिर स्थित है।

यहाँ छठ महापर्व के दौरान प्रति वर्ष एक लाख से अधिक श्रद्धालु आते हैं जिनमे उत्तर प्रदेश एवं मध्य प्रदेश के श्रद्धालु भी होते हैं। ऐसा कहा जाता है कि सच्चे मन से इस स्थान पर छठ व्रत करने वालों की सभी मनोकामनाएँ पूरी होती है तथा कई रोग-व्याधियाँ से भी मुक्ति मिलती है।

श्रेणी:सूर्य मंदिर
सूर्य मंदिर, रांची

रांची से 37 किलोमीटर की दूरी पर रांची -टाटा रोड पर स्थित यह सूर्य मंदिर बुंडू के समीप है। संगमरमर से निर्मित इस मंदिर का निर्माण १८ पहियों और ७ घोड़ों के रथ पर विद्यमान भगवान सूर्य के रूप में किया गाया है। 25 जनवरी को टुसू मेला के अवसर पर यहाँ विशेष मेले का आयोजन होता है। श्रधालुओं के विश्राम के लिए यहाँ एक धर्मशाला का निर्माण भी किया गया है। इस मंदिर की आधारशिला स्वामी श्री वासुदेवानंद सरस्वती के द्वारा 24 अक्टूबर 1991 को रखी गयी और मंदिर की प्राणप्रतिष्ठा स्वामी श्री वामदेव जी महाराज के द्वारा 10 जुलाई 1994 को सम्पन हुई। मंदिर में सूर्य देव के अलावा भगवान शिव,विष्णु,गणेश और माता दुर्गा की प्रतिमा विराजमान है। 

श्रेणी:सूर्य मंदिर
सूर्य मंदिर, जम्मू

दक्षिण कश्मीर के मार्तण्ड के प्रसिद्ध सूर्य मंदिर के प्रतिरूप का सूर्य मंदिर [जम्मू] में भी बनाया गया है। बसंत नगर पालौरा स्थित मंदिर के परिसर में बड़ी संख्या में श्रद्धालु इकट्ठा हुए। मार्तण्ड तीर्थ ट्रस्ट ‘मंदिर प्रशासन’ के अध्यक्ष अशोक कुमार सिद्ध के अनुसार मंदिर मुख्यत: तीन हिस्सों में बना है। पहले हिस्से में भगवान सूर्य रथ पर सवार हैं जिसे सात घोड़े खींच रहे हैं। दूसरे हिस्से में दुर्गा गणेश कार्तिकेय पार्वती और शिव की प्रतिमा है और तीसरे हिस्से में यज्ञशाला है।

हिन्दू मिथक के अनुसार मार्तण्ड कश्यप ऋषि के तीसरे बेटे का जन्म स्थान है।



[श्रेणी:सूर्य मंदिर
सूर्य मंदिर, झालावाड़

[right|thumb|300px|झालारपाटन के सूर्य मन्दिर में स्थित [सूर्य की मूर्ति]]
झालावाड़ जिले के झालरापाटन शहर के मध्य स्थित सूर्य मंदिर झालरापाटन का प्रमुख दर्शनीय स्थल है। इसका निर्माण दसवीं शताब्दी में मालवा के परमार वंशीय राजाओं ने करवाया था। मंदिर के गर्भगृह में भगवान विष्णु की प्रतिमा विराजमान है। इसे पद्मनाभ मंदिर तथा 'सात सहेलियो का मंदिर' भी कहा जाता है।

वास्तुकला की दृष्टि से यह मंदिर महत्वपूर्ण है। यह 17 फीट ऊँचा है तथा कोणार्क सूर्य मन्दिर के समान शिखर है। शिल्प सौन्दर्य की दृष्टि से मंदिर की बाहरी व भीतरी मूर्तियाँ वास्तुकला की चरम ऊँचाईयों को छूती है। मंदिर का ऊर्घ्वमुखी कलात्मक अष्टदल कमल अत्यन्त सुन्दर जीवंत और आकर्षक है। शिखरों के कलश और गुम्बज अत्यन्त सुन्दर हैं। गुम्बदों की आकृति को देखकर मुग़लकालीन स्थापत्य एवं वास्तुकला का स्मरण हो जाता है।
झालारापाटन का सूर्य मंदिर राजस्थान के प्राचीन मंदिरों में से एक है। कहा जाता है कि इस मंदिर का निर्माण नागभट्ट द्वितीय ने विक्रम संवत 872 (तदनुसार 815 ईस्वी) में करवाया था।

श्रेणी:सूर्य मंदिर
मोढेरा

मोढेरा गुजरात में पाटन के पास एक छोटा सा कस्बा है।


Image:Boys_in_the_Stepped_Tank_Modhera.JPG|
Image:Massive_Pillors.JPG|


Image:Sun_Temple_Modhera.JPG|
Image:Lonely_Pillors_Modhera.JPG|


श्रेणी:गुजरात के शहर
मार्तंड मंदिर, कश्मीर

thumb|200px|प्राचीन मार्तण्ड मंदिर के भग्नावेष, चित्र:जॉन बुर्के, १८६८
**मार्तंड मंदिर** कश्मीर के दक्षिणी भाग में अनंतनाग से पहलगाम के रास्ते में मार्तण्ड (वर्तमान बिगड़ कर बने मातन) नामक स्थान पर है। इस मंदिर में एक बड़ा सरोवर भी है, जिसमें मछलियां हैं। इसकी संभावित निर्माण तिथि ४९०-५५५ ई. रही होगी। निर्माण इसे कारकोटा राजवंश के शासक ललितादित्य ने आठवी शताब्दी में बनवाया था इस मंदिर पर गांधार चाइनीस और गुप्ता शैली का प्रभाव है

श्रेणी:कश्मीर
श्रेणी:सूर्य मंदिर
सोलंकी वंश

**सोलंकी वंश**  का अधिकार पाटन और काठियावाड़ राज्यों तक था। ये ९वीं शताब्दी से १३वीं शताब्दी तक शासन करते रहे। इन्हें गुजरात का चालुक्य भी कहा जाता था। यह लोग मूलत: अग्निवंश व्रात्य क्षत्रिय हैं और दक्षिणापथ के हैं परन्तु जैन मुनियों के प्रभाव से यह लोग जैन संप्रदाय में जुड़ गए। उसके पश्चात भारत सम्राट अशोकवर्धन मौर्य के समय में कान्य कुब्ज के ब्राह्मणो ने ईन्हे पून: वैदिकों में सम्मिलित किया(अर्बुद प्रादुर्भूत)।।
## सन्दर्भ

श्रेणी:गुजरात का इतिहास
सोलंकी एक राजपूत राजवंश था जो गुजरात,मध्यप्रदेश,राजस्थान में शासनरत था ‌।
आज के समय में सोलंकी राजपूत भारत में निवास करते हैं।
भीमदेव प्रथम

[thumb|200px|[मोढेरा सूर्य मंदिर, भीमदेव-प्रथम द्वारा बनवाया गया सूर्य मंदिर]]
**भीमदेव प्रथम** गुजरात के सोलंकी वंश का शासक थे। इसने वडनगर पर १०२१-१०६३ ई० तक शासन किया। यह नागराज का पुत्र एवं दुर्लभराज का भतीजा था।

## इन्हें भी देखें
*रानी की वाव

## सन्दर्भ

श्रेणी:गुजरात का इतिहास
श्रेणी:सोलंकी वंश
भारत में सूर्य मंदिरों की सूची

यह सूची भारत में सूर्य - मंदिरों की है:-

thumb|कोणार्क में सूर्य देव
[thumb| [देव, बिहार | देव में सूर्य देव]]
[thumb|[कोणार्क, पुरी]]
[thumb|[मोढेरा|मोधेरा, गुजरात]]
[thumb|मार्तंड, [कश्मीर]]

* उलार्क सूर्य मंदिर 
* कोणार्क सूर्य मंदिर 
* मोदेरा सूर्य मंदिर 
* कटारमल सूर्य मन्दिर
* रनकपुर सूर्य मंदिर 
* सूर्य पहर मंदिर 
* सूर्य मंदिर, प्रतापगढ़
* दक्षिणार्क सूर्य मंदिर 
* देव सूर्य मंदिर 
* औंगारी सूर्य मंदिर 
* बेलार्कसूर्य मंदिर 
* सूर्य मंदिर, हंडिया 
* सूर्य मंदिर, गया 
* सूर्य मंदिर, महोबा 
* रहली का सूर्य मंदिर 
* सूर्य मंदिर, झालावाड़
* सूर्य मंदिर, रांची
* सूर्य मंदिर, जम्मू
* मार्तंड मंदिर, कश्मीर
* सूर्य मंदिर, कंदाहा
* सूर्य मंदिर, नीरथ, हिमाचल प्रदेश

* सूर्य मंदिर,रहली
* कोट देवलास में "राम के द्वार" का संबंध देवकली देवलास गाँव के एक प्राचीन बालार्क सूर्य मंदिर से है, जिसे राजा दशरथ ने बनवाया था और जिसके बारे में माना जाता है कि भगवान राम अपने वन गमन के दौरान पहले दिन इसी स्थान पर रुके थे और सूर्य की उपासना की थी. यह मंदिर भगवान राम के लिए अयोध्या का पूर्वी द्वार माना जाता है और कार्तिक सुदी छठ पूजा के दौरान यहाँ भारी भीड़ उमड़ती है.  यहां सब जाति का मन्दिर है मुख्य बलार्क मन्दिर भरों का है।

*पलेठी, देवप्रयाग
श्रेणी:सूर्य देव
श्रेणी:कॉमन्स पर निर्वाचित चित्र युक्त लेख
नौचन्दी मेला

**नौचन्दी मेला** उत्तर प्रदेश के प्रसिद्ध मेलों मे से एक है। नौचन्दी मेला मेरठ में प्रति वर्ष लगता है। यह मेला मेरठ की शान है।यहां का ऐतिहासिक नौचंदी मेला हिन्दू – मुस्लिम एकता का प्रतीक है। हजरत बाले मियां की दरगाह एवं नवचण्डी देवी (नौचन्दी देवी) का मंदिर एक दूसरे के निकट ही स्थित हैं। जहाँ मंदिर में भजन कीर्तन होते रहते हैं वहीं दरगाह पर कव्वाली आदि होती रहती है। मेले के दौरान मंदिर के घण्टों के साथ अज़ान की आवाज़ एक सांप्रदायिक अध्यात्म की प्रतिध्वनि देती है।
नौचन्दी मेला प्रत्येक वर्ष नौचन्दी मैदान में लगता है। इसकी खासियत है कि नौचन्दी मेला केवल रात में लगता है। दिन में मैदान बिलकुल खाली होता है। यह मेला चैत्र मास के नवरात्रि त्यौहार से एक सप्ताह पहले से लग जाता है। लगभग होली के एक सप्ताह बाद। और एक माह तक चलता है।
नौचन्दी मेले के नाम से यहां एक ट्रेन भी चलती है नौचन्दी एक्सप्रेस। यह मेरठ को राजधानी लखनऊ से जोड़ने वाली एकमात्र ट्रेन है।

श्रेणी:मेरठ
श्रेणी:भारत के मेले
श्रेणी:उत्तर प्रदेश के दर्शनीय स्थल
श्रेणी:उत्तर प्रदेश के मेले
अंतर्राष्ट्रीय रंगमंच दिवस

**अंतर्राष्ट्रीय रंगमंच दिवस** की स्थापना 1961 में नेशनल थियेट्रिकल इंस्टीट्यूट द्वारा की गई थी। तब से यह प्रति वर्ष 27 मार्च को विश्वभर में फैले नेशनल थियेट्रिकल इंस्टीट्यूट के विभिन्न केंद्रों में तो मनाया ही जाता है, रंगमंच से संबंधित अनेक संस्थाओं और समूहों द्वारा भी इस दिन को विशेष दिवस के रूप में आयोजित किया जाता है। इस दिवस का एक महत्त्वपूर्ण आयोजन अंतर्राष्ट्रीय रंगमंच संदेश है, जो विश्व के किसी जाने माने रंगकर्मी द्वारा रंगमंच तथा शांति की संस्कृति विषय पर उसके विचारों को व्यक्त करता है। 1962 में पहला अंतर्राष्ट्रीय रंगमंच संदेश फ्रांस की जीन काक्टे ने दिया था। वर्ष 2002 में यह संदेश भारत के प्रसिद्ध रंगकर्मी गिरीश कर्नाड द्वारा दिया गया था।

श्रेणी:रंगमंच
श्रेणी:वैश्विक संस्कृति
गंधमादन पर्वत

गंधमादन पर्वत जो की कैलाश पर्वत के उत्तर में स्थित है, वहां आज भी ‘हनुमान जी’ निवास करते हैं। इस पर्वत का नाम संभवतः गंधमदन के नाम से प्रभावित है।

मान्यताओं अनुसार कैलाश पर्वत से उत्तर दिशा की ओर एक जगह है, जहां हनुमान जी आज भी निवास करते हैं।  जी के इस निवास स्थल का वर्णन कई ग्रंथों और पुराणों में भी मिलता है। हनुमान जी को मां सीता से अमरता का वरदान प्राप्त हुआ था। जब वे श्रीराम का संदेश लेकर माता सीता के पास पहुंचे थे, तब मां सीता ने उन्हें अमर होने का यह वर दिया था।

पुराणों के अनुसार, कलियुग में हनुमान जी गंधमादन पर्वत पर निवास करते हैं। एक कथा के अनुसार,अपने अज्ञातवास के समय हिमवंत पार करके पांडव गंधमादन के पास पहुंचे थे। एक बार भीम सहस्रदल कमल लेने के लिए गंधमादन पर्वत के वन में पहुंचें, तब उन्होंने हनुमान जी को वहां आराम करते देखा तो भीम ने उनसे अपनी पूंछ को मार्ग से हटाने के लिए कहा तो हनुमान जी ने कहा कि तुम स्वयं ही हटा लो लेकिन भीम अपनी पूरी ताकत लगाकर भी उनकी पूंछ हटा नहीं पाया था।

शास्त्रों में बताया गया है कि गंधमादन पर्वत कैलाश पर्वत के उत्तर में स्थित है, जहां महर्षि कश्यप ने तपस्या की थी। इस पर्वत पर गंधर्व, किन्नरों, अप्सराओं और सिद्घ ऋषियों का निवास है। इसके शिखर पर किसी वाहन से पहुंचना असंभव माना जाता है।

गंधमादन पर्वत हिमालय के कैलाश पर्वत से उत्तर दिशा की ओर है। यह पर्वत कुबेर के राज्यक्षेत्र में था। सुमेरू पर्वत की चारों दिशाओं में गजदंत पर्वतों में से एक को उस काल में गंधमादन पर्वत कहा जाता था। आज यह क्षेत्र तिब्बत के इलाके में है। इसी नाम से एक और पर्वत रामेश्वरम के पास भी स्थित है, जहां से हनुमान जी ने लंका पहुंचने के लिए समुद्र पार करने के लिए छलांग लगाई थी।

गंधमादन पर्वत पर एक मंदिर भी बना हुआ है, जिसमें हनुमान जी के साथ ही श्रीराम आदि की मूर्तियां भी विराजित हैं। कहते हैं इस पर्वत पर भगवान श्रीराम अपनी वानर सेना के साथ बैठ कर युद्ध के लिए योजना बनाया करते थे। लोक मान्यताओं अनुसार इस पर्वत पर भगवान राम के पैरों के निशान भी हैं

श्रेणी:रामायण में स्थान
श्रेणी:रामेश्वरम
तंगचिमडम

**तंगचिमडम** तमिल नाडु में रामेश्वरम से लगभग तीन मील दूर एक गांव है। वहां विल्लूरणि तीर्थ है।

श्रेणी:रामेश्वरम
आदि सेतु

रामेश्वरम् से सात मील दक्षिण में एक स्थान है, जिसे ‘दर्भशयनम्’ कहते है; यहीं पर राम ने पहले समुद्र में सेतु बांधना शुरू किया था। इस कारण यह स्थान **आदि सेतु** भी कहलाता है।

श्रेणी:रामेश्वरम
ब्रिटैनिका विश्वकोष

**ब्रितानी विश्वकोष** (Encyclopædia Britannica) ब्रिटैनिका कंपनी द्वारा प्रकाशित अंग्रेजी भाषा का विश्वकोष है। कंपनी ने 32 खंडों में प्रकाशित होने वाले इस प्रिंट संस्करण का प्रकाशन बंद कर दिया है (मार्च, २०१२) और अब डिजिटल संस्करण पर ध्यान दिए जाने की बात कही है।

ब्रितानी विश्वकोष को सबसे पहले 1768 में स्कॉटलैंड में प्रकाशित किया गया था। इसके नए संस्करण प्रत्येक दो साल में प्रकाशित होते थे। इसे अंतिम बार 2010 में प्रकाशित किया गया था।

हर दो साल पर प्रकाशित होने वाले 32 खंडों के प्रिंटेड संस्करण की कीमत 1400 अमेरिकी डॉलर (करीब 69,900 रुपए) थी। लेकिन अब इसके ऑनलाइन संस्करण के लिए प्रति वर्ष केवल 70 अमेरिकी डॉलर (करीब 2800 रुपए) कीमत चुकानी होगी। इसके अलावा, कंपनी ने लोगों की सुविधानुसार प्रति माह के हिसाब से ऑनलाइन सदस्यता शुल्क 1.99 से लेकर 4.99 अमेरिकी डॉलर तक भी शुरू कर दिया है।

## सन्दर्भ

## इन्हें भी देखें
*हिन्दी विश्वकोश
*इनसाइक्लोपीदी (फ्रेंच विश्वकोश)

## बाहरी कड़ियाँ
;आधिकारिक जालस्थल:
* ''एन्साइक्लोपीडिया ब्रिटैनिका'' ऑनलाइन
* Students' Britannica India, Volumes 1-5 (Google books ; By Britannica, Dale Hoiberg, Indu Ramchandani)

;ऐतिहासिक लेख:
* "एन्साइक्लोपीडिया ब्रिटैनिका" ऑनलाइन साइट पर
* १७६८-२००५ एल’एवेन्ट्योर ब्रिटैनिका ब्रिटैनिका का इतिहास- फ्रेंच जालस्थल पर

श्रेणी:साहित्य
श्रेणी:ज्ञानकोश
सेतुमाधव मंदिर

**सेतु माधव** रामेश्वरम में एक वैष्णव मंदिर है। सेतु के पूजनीय देव माधव अर्थात सेतु माधव। रामेश्वरम शहर और रामनाथजी का मशहूर मंदिर इस टापू के उत्तर के छोर पर है। टापू के दक्षिणी कोने में धनुषकोटि नामक तीर्थ है, जहां हिंद महासागर से बंगाल की खाड़ी मिलती है। इसी स्थान को सेतुबंध कहते है। लोगों का विश्वास है कि श्रीराम ने लंका पर चढाई करने के लिए समुद्र पर जो पुल या सेतु बांधा था, वह इसी स्थान से आरंभ हुआ। इस कारण धनुष-कोटि का धार्मिक महत्व बहुत है। यही से कोलम्बो को जहाज जाते थे। अब यह स्थान बहकर समाप्त हो गया है।

श्रेणी:रामेश्वरम
रामेश्वरम (बहुविकल्पी)

**रामेश्वरम** शब्द के कई अर्थ हो सकते हैं:-

* रामेश्वरम तीर्थ:- प्रसिद्ध हिन्दू मंदिर, चार धाम में से एक धाम व द्वादश ज्योतिर्लिंगमें से एक लिंग।
* रामेश्वरम शहर:- तमिल नाडु के रामनाथपुरम जिला का एक शहर।
दक्खिनी

**दखनी** (**दकनी**, **दक्खिनी**, या **दक्षिणी**) उर्दू और हिंदी की एक अहम बोली है, जो दखनी (दक्षिण) हिंदुस्तान में बोली जाती है। **दखनी हिंदी** मूलतः हिंदी का ही पूर्व रूप है जिसका विकास ईसा की १४वीं शती से १८वीं शती तक दक्खिन के बहमनी, क़ुतुब शाही और आदिल शाही आदि राज्यों के सुल्तानों के संरक्षण में हुआ था। वह मूलतः दिल्ली के आस पास की हरियाणी एवं खड़ी बोली ही थी जिस पर ब्रजभाषा, अवधी और पंजाबी के साथ-साथ मराठी, गुजराती तथा दक्षिण की सहवर्ती भाषाओं तेलुगु तथा कन्नड़ आदि का भी प्रभाव पड़ा था और इसने अरबी फारसी तथा तुर्की आदि के भी शब्द ग्रहण किए थे। यह मुख्यत फारसी लिपि में ही लिखी जाती थी। इसके कवियों ने इस भाषा को मुख्यतः 'हिंदवी', हिंदी और 'दक्खिनी' ही कहा था। इसे एक प्रकार से आधुनिक हिंदी और उर्दू की पूर्वगामी भाषा कहा जा सकता है।

## भौगोलिक वितरण
इस भाषा के अधिकांश भाषी भारत के दक्कन में मिलते हैं, जहाँ वस्तुतः मध्यकालीन व उत्तरमध्यकालीन भारत के तत्कालीन मुस्लिम राज्यों के क्षेत्र हैं, जैसे कर्नाटक, महाराष्ट्र, आंध्र प्रदेश व तमिलनाडु के कुछ भाग।

इस बोली पर जोग़्राफ़ीयाई अएततबार से, अलॉक़ाई ज़बानों की तासीर नज़र आती है। जैसे, रियासत आंध्र प्रदेश की उर्दू पर तेलुगू का थोड़ा असर पाया जाता है। इसी तरह महाराष्ट्र की उर्दू पर मराठी का, कर्नाटक की उर्दू पर कन्नड़ का और तमिल नाडु की उर्दू पर तमिल का। लेकिन मुकम्मल तौर पर जनूबी हिंद में बोली जानी वाली दक्कनी एक ख़सूसी अंदाज़ की उर्दू है, जिस में मराठी, तेलुगू ज़बानों का मेल पाया जाता है।

## इन्हें भी देखें
* हैदराबादी उर्दू
* बेंगलूरी उर्दू

## सन्दर्भ
* Dakhani

## बाहरी कड़ियाँ
* दक्खिनी हिन्दी
* दक्खिनी हिन्दी
* दक्खिनी की विशेषताएँ, नरेंद्र लूथर द्वारा
* दक्खिनी के इतिहास पर लेख
* [Feature on Dakhni by [Narendra Luther]]
* Article on the history of Dakhni in bangalorenotes.com with good references

श्रेणी:हिन्द-आर्य भाषाएँ
श्रेणी:भारत की भाषाएँ
श्रेणी:उर्दू की बोलियाँ
श्रेणी:हिन्दी की बोलियाँ
बवंडर

**बवंडर** हवा का एक तेजी से घूमने वाला स्तंभ है जो पृथ्वी और एक क्यूम्यलोनिम्बस बादल या, दुर्लभ मामलों में, एक क्यूम्यलस बादल के आधार दोनों के संपर्क में है। हवा के झोंके को अक्सर ट्विस्टर, बवंडर या चक्रवात के रूप में जाना जाता है, हालांकि चक्रवात शब्द का उपयोग मौसम विज्ञान में मौसम प्रणाली का नाम रखने के लिए किया जाता है, जिसमें केंद्र के चारों ओर कम दबाव वाले क्षेत्र का नाम दिया जाता है, जिसमें से एक पर्यवेक्षक सतह की ओर देखता है। पृथ्वी पर, हवाएं उत्तरी गोलार्ध में वामावर्त और दक्षिणी में दक्षिणावर्त उड़ती हैं। बवंडर कई आकार और आकारों में आते हैं, और वे अक्सर एक संक्षेपण फ़नल (कीप) के रूप में दिखाई देते हैं, जो एक क्यूम्यलोनिम्बस बादल के आधार से उत्पन्न होता है, जिसके नीचे मलबे और धूल के बादल होते हैं। अधिकांश बवंडर में 110 मील प्रति घंटे (180 किमी / घंटा) से कम हवा की गति होती है, लगभग 250 फीट (80 मीटर) पार होती है, और फैलने से पहले कुछ मील (कई किलोमीटर) की यात्रा करते हैं। सबसे चरम बवंडर 300 मील प्रति घंटे (480 किमी / घंटा) से अधिक की हवा की गति प्राप्त कर सकते हैं, व्यास में दो मील (3 किमी) से अधिक हैं, और दर्जनों मील (100 किमी से अधिक) के लिए जमीन पर बने रह सकते हैं। 
thumb|300px|ओकलाहोमा में एक बवंडर। ''चिमनीकार'' सरंचना पतली नलीका की तरह है जो पृथ्वी से बादलों तक जाती है। इस बवंडर का नीचला भाग पारदर्शी धूल के बादलों से घिरा हुआ है जो सतह पर चलने वाली बवंडर की तेज हवाओं ने उपर उठा दिया है। बवंडर की हवा इसकी चिमनी की त्रिज्या से बहुत अधिक विस्तारित होती हैं।
thumb|300px|बवण्डर
हवा के प्रचंडतापूर्वक चक्रन करने वाले स्तंभ को **बवंडर** कहा जाता है जो पृथ्वी की सतह और कपासी वर्षी बादल दोनों को जोड़ता है। कुछ दुर्लभ अवस्थाओं में ऐसा भी पाया जाता है कि यह कपासी मेघ का आधार होता है। इन्हें अक्सर **ट्विस्टर्स** अथवा **चक्रवात** कहा जाता है। हालांकि मौसम विज्ञान में 'चक्रवात' शब्द का प्रयोग व्यापक अर्थ में अल्पदाब वाले परिसंचरण के लिये किया जाता है। 

बवंडर विभिन्न आकार और आकृतियों वाले होते हैं लेकिन वे आमतौर पर संक्षेपण कीप के रूप में खिखते हैं जिनका संकीर्ण भाग पृथ्वी की सतह को स्पर्श करता है और इसका दूसरा सिरा धूल के बादलों द्वारा घेर लिया जाता है। अधिकतर बवंडरों में हवा की गति  से कम और लगभग  से अधिक होती है तथा छितराने से पूर्व कुछ मीलों (कुछ किलोमीटर) तक चलता है। मुख्य चरम मान तक पहुँचने वाले बवंडर  से भी अधिक गति प्राप्त कर सकते हैं तथा ३ किमी से भी अधिक विस्तारित हो सकते हैं एवं दर्ज़नों मील (सैकड़ों किलोमीटर) पृथ्वी की सतह पर चल सकते हैं।

## सन्दर्भ

श्रेणी:तूफ़ान
श्रेणी:मौसम संकट
*
कुमारगुप्त

कुमारगुप्त नाम के गुप्त राजवंश के दो शासक थे:-

# कुमारगु्प्त १: ४१३-४५५ ई.
# कुमारगुप्त २: ४७३-४७६ ई.
1930 दशक की बॉलीवुड फिल्में

1930 दशक की हिंदी चलचित्रौं की सूची-

## 212104

## 1931

## 1932

## 1933

## 1934

## 1935

## 1936

## 1937

## 1938

## 1939

### 1930s बॉलीवुड छवियाँ

Image:AlamAraStill.jpg|***[[आलम आरा (1931 चलचित्र)]]*** 
Image:Duniya Na Mane (Hindi) 1937.jpg|***[[दुनिया ना माने (1937 चलचित्र)]]***
Image:Pukar 1939 film poster.jpg|***[[पुकार (1939 चलचित्र)]]***


## देखें
* हिंदी सिनेमा

__NOTOC__

चलचित्र, हिन्दी, १९३० दशक
चलचित्र, हिन्दी, १९३० दशक
1940 में रिलीज बॉलीवुड फिल्में

1940 में बनी बॉलीवुड फिल्में:

## सबसे ज्यादा कमाने वाली फिल्में
1940 की सबसे ज्यादा कमाने वाली फिल्में:

## A-Z

## सन्दर्भ

### बाहरी कड़ियाँ
* इंटरनेट मूवी डेटाबेस पर 1940 की बॉलीवुड फिल्में 
* 1940 की बॉलीवुड फिल्मों के गाने सुनिए
1941 की फिल्में

1941 में बनी फिल्में:

## सबसे ज्यादा कमाने वाली फिल्में
1941 की पांच सबसे ज्यादा कमाने वाली फिल्में:

 
## 1941

## सन्दर्भ

### बाहरी कड़ियाँ
* इंटरनेट मूवी डेटाबेस पर 1941 की फिल्मों की सूची
* Listen to songs from Bollywood films of 1941

श्रेणी:Lists of Bollywood films by year
श्रेणी:1941 in film
श्रेणी:1941 in India
४५०

**४५०** ग्रेगोरी कैलंडर का एक साधारण वर्ष है।

## अज्ञात तारीख़ की घटनाएँ
## जन्म
### जनवरी-मार्च
### अप्रैल-जून
### जुलाई-सितंबर
### अक्टूबर-दिसंबर
## निधन
### जनवरी-मार्च
### अप्रैल-जून
### जुलाई-सितंबर
### अक्टूबर-दिसंबर

ग्फ्ज्। ह्स्ग्द्ज्द्घ्ज्द्ग्ज्॑व्द्गे

इच्ह बिन मिच्हि
इच्ह बिन स्च्ह्वुल्

श्रेणी:450
श्रेणी:वर्ष
आर्यभट्ट सिद्धान्त

**आर्यभट्ट सिद्धांत** प्रसिद्ध भारतीत गणितज्ञ आर्यभट्ट की लिखि पुस्तक थी। आज इसके मात्र 180 श्लोक ही उपलब्ध हैं। अपनी वृद्धावस्था में आर्यभट्ट ने आर्यभट्ट सिद्धांत के नाम से लिखी। यह दैनिक खगोलीय गणना और अनुष्ठानों के लिए शुभ मुहूर्त निश्चित करने के काम आती थी। आज भी पंचांग बनाने के लिए आर्यभट्ट की खगोलीय गणनाओं का उपयोग किया जाता है।

श्रेणी:भारतीय गणित
श्रेणी:खगोलशास्त्र
श्रेणी:गणित
श्रेणी:भारतीय ग्रंथ
दशगीतिका

**दशगीतिका** प्रसिद्ध भारतीय खगोलज्ञ आर्यभट्ट रचित एक ग्रंथ है।

श्रेणी:भारतीय गणित
श्रेणी:खगोलशास्त्र
श्रेणी:गणित
श्रेणी:भारतीय ग्रंथ
रत्नसागर पुस्तकालय

रत्नसागर पुस्तकालय नालंदा विश्वविद्यालय स्थित एक पुस्तकालय था।

श्रेणी:नालंदा
श्रेणी:पुस्तकालय
इत्सिंग

right|thumb|300px|इत्सिंग का यात्रा-पथ
**इत्सिंग** एक चीनी यात्री एवं बौद्ध भिक्षु था, जो ६७१-६९५(672-695) ई. में भारत आया था। वह ६७५ ई में सुमात्रा के रास्ते समुद्री मार्ग से भारत आया था और 10 वर्षों तक 'नालन्दा विश्वविद्यालय' में रहा था। उसने वहाँ के प्रसिद्ध आचार्यों से संस्कृत तथा बौद्ध धर्म के ग्रन्थों को पढ़ा। 

691 ई. में इत्सिंग ने अपना प्रसिद्ध ग्रन्थ 'भारत तथा मलय द्वीपपुंज में प्रचलित बौद्ध धर्म का विवरण' लिखा। उसने 'नालन्दा' एवं 'विक्रमशिला विश्वविद्यालय' तथा उस समय के भारत पर प्रकाश डाला है। इस ग्रन्थ से हमें उस काल के भारत के राजनीतिक इतिहास के बारे में तो अधिक जानकारी नहीं मिलती, परन्तु यह ग्रन्थ बौद्ध धर्म और 'संस्कृत साहित्य' के इतिहास का अमूल्य स्रोत माना जाता है। 

* इसने भारत में कागज का प्रयोग देखा था।
* इत्सिंग ने अपनी पुस्तक में जयादित्य के वृत्तिसूत्र का उल्लेख किया है।

## परिचय
भारत में आनेवाले तीन बड़े चीनी यात्रियों (फाहियान, ह्वेन त्सांग और इत्सिंग) में से इत्सिंग (ईच-चिङ) सबसे बाद में आया। इसका जन्म ६३५ ई. में सन-यंग में ताई-त्सुंग के शासनकाल में हुआ। ताई पर्वत पर स्थित मंदिर में शन-यू और हुई उसी से इसने सात वर्ष की अवस्था से ही शिक्षा प्राप्त की। शन-यू की मृत्यु के पश्चात् सांसारिक विषयों को छोड़कर इसने बौद्ध शास्त्रों का अध्ययन आरंभ किया। १४ वर्ष की आयु में इसे प्रवज्या मिल गई और १८ वर्ष की आयु में इसने भारतयात्रा का संकल्प किया जो लगभग २० वर्ष बाद ही पूरा हो सका। इसने विनयसूत्र का अध्ययन हुई-उसी की देखरेख में किया और अभिधर्मपिटक से संबंधित असंग के दो शास्त्रों का अध्ययन करने के लिए वह पूर्व की ओर चला। फिर पश्चिमी राजधानी सी-अन-फूयांग-आन शेन सी पहुँच उसने वसुबंधुकृत 'अभिधर्मकोश' और धर्मपालकृत 'विद्या-मात्र-सिद्धिका' का गहरा अध्ययन किया। चेन-अन में कदाचित् ह्येन-त्सांग के सम्मान और यश से प्रभावित होकर उसने अपनी भारतयात्रा का पूरा संकल्प किया जिसका वर्णन इसने स्वयं किया है।

इत्सिंग का कथन है कि यह ६७० ई. में पश्चिमी राजधानी (यंगअन) में अध्ययन कर व्याख्यान सुन रहा था। उस समय इसके साथ चिंग-यू निवासी धर्म का उपाध्याय चू-इ, लै-चोऊ निवासी शास्त्र का उपध्याय हुँग-इ और दो तीन दूसरे भदंत थे। उन सबने गृद्धकूट जाने की इच्छा प्रकट की। त्सिन-चोऊ के शन-हिंग नामक एक युवा भिक्षु के साथ इसने भारत के लिए प्रयाण किया। यहाँ से दक्षिण की यात्रा के लिए एक ईरानी जहाज के स्वामी से मिलने की तिथि निश्चय की। छह मास की यात्रा के पश्चात् यह श्रीभोज (श्रीविजय) पहुँचा। यहाँ छह मास ठहरकर शब्दविद्या सीखता रहा। राजा ने इसे आश्रय देकर मलय देश भेज दिया। वहाँ से पूर्वी भारत के लिए जहाज पर चला और ६७३ ई. के दूसरे मास में ताम्रलिप्ति पहुँचा। वहाँ से इसे ता-तेंग-तेंग (ह्येन-त्सांग का शिष्य) मिला। प्राय: २६ वर्ष यह उसके पास ठहरा और संस्कृत सीखी तथा शब्दविद्या का अभ्यास किया। वहाँ से कई सौ व्यापारियों के साथ यह मध्यभारत के लिए चला और क्रमश: बोधगया, नालंदा, राजगृह, वैशाली, कुशीनगर, मृगदाव (सारनाथ), कुक्कुटगिरि की यात्रा की। यह अपने साथ पाँच लाख श्लोंकों की पुस्तकें ले गया। लगभग २५ वर्ष (६७१ई.-६९५ ई.) के लंबे काल में इसने ३० से अधिक देशों का पर्यटन किया और ६९५ ई. में चीन वापस पहुँच गया। इसने ७०० से ७१२ ई. के बीच २३० भागों में ५६ ग्रंथों का अनुवाद किया जिनका मूल सर्वास्तिवादी मत संबंध है। ७१३ ई. में ७९ वर्ष की अवस्था में इसका देहान्त हो गया।

## सन्दर्भ
* चीनी यात्री इत्सिंग
* नालंदा- हर्ष के राज्य में

श्रेणी:चीनी यात्री
श्रेणी:भारत का इतिहास
मिन्हाज

**मिन्हाज** एक ईरानी यात्री था। ये पांचवीं शताब्दी में भारत आया था। इसने नालंदा विश्वविद्यालय का विवरण दिय़ा है।

श्रेणी:ईरानी यात्री
श्रेणी:भारत का इतिहास
विनोद दुआ

**विनोद दुआ** (११ मार्च १९५४ - ४ दिसम्बर २०२१) भारत के हिंदी टेलीविजन पत्रकार एवं कार्यक्रम निर्देशक थे। वे दूरदर्शन और न्‍यू देहली टेलीविजन लिमिटेड के समाचार चैनल (एन.डी.टी.वी इंडिया) के प्रमुख प्रस्तुतकर्ता एवं समाचार वाचक रहे। हजारों घंटों प्रसारण के अनुभवी, विनोद दुआ एक एंकर, राजनीतिक टिप्पणीकार, चुनाव विश्लेषक, निर्माता और निर्देशक थे। उन्हें 2008 में भारत सरकार द्वारा पत्रकारिता के लिए पद्मश्री से सम्मानित किया गया था।

## प्रारंभिक जीवन
विनोद दुआ का बचपन दिल्ली के शरणार्थी शिविरों में बीता। उनका परिवार 1947 में भारत की आजादी के बाद डेरा इस्माइल खान से स्थानांतरित हो गया। उन्होंने हंसराज कॉलेज से अंग्रेजी साहित्य में स्‍नातक की उपाधि प्राप्त की और दिल्ली विश्वविद्यालय से साहित्य में अपनी मास्टर डिग्री प्राप्त की । इसके बाद उन्‍होंने इलेक्‍ट्रॉनिक पत्रकारिता में अपना कैरियर शुरू किया। विनोद दुआ द्वारा किये गए प्रमुख कार्यक्रमों में 'युवजन', 'आपके लिए', 'जनवाणी', 'चक्रव्‍यूह', 'परख', 'चुनाव चुनौती', 'जायका इंडिया का', 'जन गण मन की बात' आदि प्रमुख हैं।  

## विवाद
डॉक्यूमेंट्री फिल्ममेकर निष्ठा जैन ने मीटू मुहिम के तहत एक फेसबुक पोस्ट में यौन उत्पीड़न के आरोप लगाए थे।

## पुरस्कार
* 1996 में पत्रकारिता में उत्कृष्टता के लिए सम्मानित बीडी गोयनका पुरस्कार द्वारा सम्मानित पहले इलेक्ट्रॉनिक मीडिया पत्रकार।
* 2008 में पत्रकारिता के लिए पद्मश्री से सम्मानित किया गया।
* डी लिट. 2016 में आईटीएम विश्वविद्यालय, ग्वालियर से "ऑनोरिस कौसा"।
* रेडइंक अवार्ड 2017 (पत्रकारिता में जीवनपर्यंत योगदान के लिए)।

## मृत्यु
लिवर संबंधी लंबी बीमारी के बाद दिल्ली के अपोलो अस्पताल में 4 दिसम्बर 2021 को उनका निधन हो गया।

## सन्दर्भ

श्रेणी:1954 में जन्मे लोग
गैण्डा

right|250px|thumb|'''गैंडा'''

**गैंडा** (राइनोसरस / Rhinoceros) एक जानवर है जिसकी पाँच जातियाँ पायी जाती हैं। इसमें से दो प्रजातियाँ अफ्रीका सार्थक में तथा तीन दक्षिण एशिया में मिलती हैं।

## बाहरी कड़ियाँ
* Rhino Species & Rhino Images page on the Rhino Resource Center
* International Rhino Foundation
* The Ol Pejeta Conservancy, Kenya
* SOS Rhino
* Save the Rhino
* The SAVE FOUNDATION of Australia
* Rhinoceros entry on World Wide Fund for Nature website.
* Rhino photographs and information
* The Rhino Game by Environmental Education Games

श्रेणी:गैण्डा
श्रेणी:शाकाहारी पशु
श्रेणी:विषम-ऊँगली खुरदार
दरियाई घोड़ा

right|thumb|300px|अफ्रीका का विशाल पशु- '''जलीय घोड़ा'''

**दरियाई घोड़ा** या **जलीय घोड़ा** (Hippopotamus) एक विशाल और गोलमटोल स्तनपायी प्राणी है जो अफ्रीका का मूल निवासी है। दरियाई घोड़े नाम के साथ घोड़ा शब्द जुड़ा है एवं "हिप्पोपोटामस" शब्द का अर्थ "वाटर होर्स" यानी "जल का घोड़ा" होता है परन्तु उसका घोड़ों से कोई संबंध नहीं है। प्राणिविज्ञान की दृष्टि में यह सूअरों का दूर का रिश्तेदार है। यह शाकाहारी प्राणी नदियों एवं झीलों के किनारे तथा उनके मीठे जल में समूहों में रहना पसन्द करता है।

उसे आसानी से विश्व का दूसरा सबसे भारी स्थलजीवी स्तनी कहा जा सकता है। वह 14 फुट लंबा, 5 फुट ऊंचा और 4 टन भारी होता है। उसका विशाल शरीर स्तंभ जैसे और ठिंगने पैरों पर टिका होता है। पैरों के सिरे पर हाथी के पैरों के जैसे चौड़े नाखून होते हैं। आंखें सपाट सिर पर ऊपर की ओर उभरी रहती हैं। कान छोटे होते हैं। शरीर पर बाल बहुत कम होते हैं, केवल पूंछ के सिरे पर और होंठों और कान के आसपास बाल होते हैं। चमड़ी के नीचे चर्बी की एक मोटी परत होती है जो चमड़ी पर मौजूद रंध्रों से गुलाबी रंग के वसायुक्त तरल के रूप में छूती रहती है। इससे चमड़ी गीली एवं स्वस्थ रहती है। दरियाई घोड़े की चमड़ी खूब सख्त होती है। पारंपरिक विधियों से उसे कमाने के लिए छह वर्ष लगता है। ठीक प्रकार से तैयार किए जाने पर वह २ इंच मोटी और चट्टान की तरह मजबूत हो जाती है। हीरा चमकाने में उसका उपयोग होता है।

प्राचीन ग्रीक भाषा में इनके नाम का मतलब होता है दरियाई घोड़ा, हालाँकि आधुनिक विज्ञान इन्हें सूअर की प्रजाति के नज़दीक पाता है. सबसे ताज़ा शोध में पाया गया है कि व्हेल की प्रजाति से इनका संबंध अधिक है. जैसा पहले समझा जाता था, ये पसीने के रूप में खून नहीं निकालते हैं, बल्कि इनके पसीने में एक लाल रंग का बैक्टीरियारोधी सनस्क्रीन द्रव होता है. लेकिन दरियाई घोड़ों की 30.5 किलोमीटर प्रति घंटे की रफ़्तार ने जीव वैज्ञानिकों को हैरत में डाल दिया है. दरियाई घोड़े असल में विलुप्त होने की कगार पर है. कुछ खोजकार्यो से यह पता चलता है की प्राचीन युग में दरियाई घोड़ो की नस्ले कई जगहों पर भारी तादाद में मौजूद थी.

## सन्दर्भ

श्रेणी:स्तनधारी
हैमिल्टन स्मिथ

**हैमिल्टन ओथानेल स्मिथ** (जन्म 23 अगस्त 1931) एक अमेरिकी सूक्ष्मजीवविज्ञानी और नोबेल पुरस्कार विजेता हैं. स्मिथ ने 1956 में जॉन्स हॉप्किंस विश्वविद्यालय से मेडिकल की डिग्री प्राप्त की.
1978 में स्मिथ को फिजियोलॉजी या चिकित्सा में वर्नर आर्बर और डैनियल नाथनस् के साथ संयुक्त रूप से प्रतिबंध एंजाइमों के द्वितीय प्रकार की खोज के लिए नोबेल पुरस्कार से सम्मानित किया गया.

श्रेणी:नोबेल पुरस्कार विजेता
तर्मजा

गंगा नदी के सुन्दरवन डेल्टा में उगने वाले वृक्षों की एक प्रजाति।

श्रेणी:वृक्ष
श्रेणी:गंगा नदी
जालंगी नदी

**जालंगी नदी** सुंदरवन डेल्टा में गंगा नदी के मुहाने पर बनी एक ज्वारीय नदी है।

श्रेणी:ज्वारीय नदी
चार्ल्स हैमिल्टन स्मिथ

लेफ्टिनेंट कर्नल **चार्ल्स-हैमिल्टन स्मिथ** (26 दिसम्बर 1776, पूर्व फ़्लैंडर्स, बेल्जियम -21 सितम्बर 1859, प्लायमाउथ) एक अंग्रेज कलाकार, प्रकृतिवादी, आरेखक, सैनिक और जासूस था। उसका सैन्य कैरियर 1787 में तब शुरु हुआ था जब उसने ऑस्ट्रियाई अकादमी में तोपखाने और इंजीनियरिंग का अध्ययन बेल्जियम के मेकलेन और लोवेन में शुरू किया। हालांकि, उसकी सैन्य सेवा 1820 में समाप्त हो गई, पर इस दौरान वो नैपोलियन युद्धों में शामिल हुआ, और इस कारण उसे वेस्ट इंडीज, कनाडा और अमेरिका सहित बहुत देशों में जाने का अवसर मिला। उसका अधिकतर समय के ब्रिटेन में डेस्क पर काम करते बीता।

उसकी एक उल्लेखनीय उपलब्धि सैनिक वर्दी के रंग के निर्धारण की है जिसे निर्धारण करने के लिए उसने सन 1800 में प्रयोग किया था। उसने वैज्ञानिक प्रयोगों के द्वारा बताया कि स्लेटी रंग की वर्दी सैनिकों के लिए उपयुक्त है, पर ब्रिटिश सेना ने उसकी सलाह पर ध्यान नहीं दिया, और गहरे हरे रंग की वर्दी को चुना। वह एक स्वयंसिद्ध आरेखक था और उसे सैन्य इतिहास हलकों में और समकालीन ब्रिटिश वर्दी के सही चित्रण में जाना जाता है। एक पुरातात्त्विकवेत्ता के रूप में, उसने मध्यकालीन शूरवीरों, महिलाओं, पोतों और लड़ाइयों के ऐतिहासिक चित्रों के साथ प्राचीन इंग्लैंड की पोशाकों के आरेख बनाये। उसके अधिकतर आरेख गैर सैन्य चरित्र के थे (लगभग 38.000 चित्र) लेकिन ज्यादातर अब उपलब्ध नहीं है पर एक प्रकृतिवादी के रूप में उनकी नोटबुक, टिप्पणियों के बच गयी साथ ही नागरिक जीवन से संबंधित पुरातात्त्विक चित्र भी बचे हैं।

श्रेणी:1776 में जन्म
श्रेणी:1859 में निधन